બે ચાર અઠવાડિયા પહેલાં આપણે અહીં જ વાત કરી ગયા છીએ કે ગૂગલ અર્થમાં વોયેજર નામની સુવિધાની મદદથી દક્ષિણ ભારતનાં રાજ્યોની સ્કૂલ્સમાં ઇતિહાસ નવી રીતે શીખવવાની શરૂઆત થઈ છે. વોયેજરમાં દાંડીકૂચ પણ અનોખી રીતે આવરી લેવામાં આવી છે. વોયેજરમાં આવી ૩૦૦ જેટલી ઇન્ટરએક્ટિવ ટુર્સ ઉમેરાઈ છે. જેનો તમે લાભ લઈ શકો છો. પૃથ્વીનાં નૈસર્ગિક સ્થળો, એમેઝોનનાં જંગલો, સોલર સિસ્ટમ, અર્થ વ્યૂ, અર્થ એટ નાઇટ વગેરે વોયેજર ટુર ખાસ જોવા જેવી છે. આ વેકેશનમાં ટ્રાય કરી જુઓ.